מנהל קרנות הגידור, ג'ון פולסון, צפוי להרוויח בין 726-350 מיליון דולר על אג"ח של ליהמן ברדרס, דיווח "וול סטריט ג'ורנל". פולסון הרוויח בעבר 4 מיליארד דולר כאשר הימר נגד השקעות במשכנתאות מסוג סאבפריים, השוק שבסופו של דבר הפיל את בנק ההשקעות ליהמן ברדרס.
הקרן של פולסון קנתה אג"ח של הבנק במחירים נמוכים מאז יום נפילתו כאשר ההימור היה שהמחירים יעלו עם בריחת המשקיעים. במהלך השנתיים וחצי האחרונות רכש פולסון אג"ח של ליהמן ברדרס בשווי של יותר מ-7 מיליארד דולר.
קרן גידור אחרת, אוול קרייק (Owl Creek), קנתה אף היא אג"ח לאחר נפילת ליהמן, וצפויה לגרוף רווח של עד 71.6 מיליון דולר, לפי ניתוח של "וול סטריט ג'ורנל".
האסטרטגיה של פולסון הינה לפי תבנית "קלאסית" לפיה משקיעים קונים אג"ח מחברות על סף קריסה שהם חושבים כי הן מוערכות בחסר, ולאחר מכן נאבקים בבית המשפט לפשיטות רגל , כדי לקבל את רווחיהן.